**451/2015.(XII.10.) Kgy. sz. határozat**

1./ Szombathely Megyei Jogú Város Közgyűlése megtárgyalta a SZOVA Zrt. javaslatát az önkormányzati ingatlankezelés finanszírozásának megoldására, valamint az önkormányzati ingatlanok kezelésére kötött üzemeltetési szerződés módosítására vonatkozóan és a Közgyűlés Szombathely Megyei Jogú Város Önkormányzata és a SZOVA Zrt. között 2006-ban, az önkormányzati ingatlanok üzemeltetésére kötött szerződés módosítását az előterjesztés 2. számú mellékletének megfelelő tartalommal jóváhagyja, egyúttal felhatalmazza a polgármestert a megállapodás aláírására.

2./ A Közgyűlés a szerződésmódosítás rendelkezéseivel összhangban úgy határoz, hogy a SZOVA Zrt. Közgyűlés által elfogadott éves beszámolójának mellékletét képező kimutatás alapján minden év május 31. napjáig átutalja a SZOVA Zrt. bankszámlájára az önkormányzati ingatlanok előző évi bevételeinek és kiadásainak különbözetét, amennyiben a kiadások meghaladják a bevételeket.

3./ A Közgyűlés úgy határoz, hogy a szerződésmódosítás rendelkezésével összhangban 2015. december 31-ig 232.418.000,- Ft-ot átutal a SZOVA Zrt. bankszámlájára.

**Felelős**: Dr. Puskás Tivadar polgármester

 Molnár Miklós alpolgármester

 Dr. Károlyi Ákos jegyző

 (A végrehajtásért felelős:

 Dr. Németh Gábor, a SZOVA Zrt. vezérigazgatója

 Lakézi Gábor, a Városüzemeltetési Osztály vezetője

 Stéger Gábor, a Közgazdasági és Adó Osztály vezetője)

**Határidő**: 1. és 3. pont: 2015. december 31.

2. pont: minden év május 31.